Նիկոլայ Տագանցև

Տագանցև Նիկոլայ Ստեպանովիչ (, ), ռուս իրավաբան, քրեաբան, քրեական իրավունքի գիտության դասական ուղղության ներկայացուցիչ։

Դասավանդել է Պետերբուրգի համալսարանում (1867-1882 թթ.)։ 1881 թվականից ծառայել է արդարադատության նախարարությունում, 1906 թվականից եղել պետական խորհրդի անդամ։ Ղեկավարել է Պետերբուրգի իրավաբանական ընկերության քրեական բաժանմունքը։ 1915-1917 թվականներին՝ քրեագետների ռուսական խմբի պատվավոր նախագահ։ Տագանցևն ունեցել է լիբերալ հայացքներ․ «193-ի դատավարությանը» (1877-1878 թթ.) մասնակցել է որպես պաշտպան, արտահայտվել մահապատժի դեմ, ուշադրություն դարձրել մանկական հանցագործության դեմ պայքարին։ Տագանցևը նախաձեռնել և մասնակցել է 1903 թվականի քրեական օրենսգրքի կազմմանը։ Մասնակցել է քրեական-դատավարական օրենսդրության վերանայման, ֆաբրիկային օրենսդրության և այլ օրենսդրական ակտերի մշակմանը։

1843 ծնունդներ
1923 մահեր
Ռուսաստանի իրավաբաններ
Սանկտ Պետերբուրգի պետական համալսարանի շրջանավարտներ
Քրեական իրավունքի մասնագետներ
Ռուս քաղաքական գործիչներ